Roskilde University Digital Archive: Nærings betydning for initiering af kønsmodning
http://rudar.ruc.dk/handle/1800/5367
Title: Nærings betydning for initiering af kønsmodning
Authors: Bengtsson, Meghan SandJeppesen, Rikke MosfeldtBordoy, Anna MariaEdslev, Sofie MarieTeisen, Marie NygaardJørgensen, Anne Færch
Advisor: Rewitz, Kim
Keywords: Drosophila melanogasterMennesketMetamorfosePubertetKisspeptinPTTHNæringInsulinTORLeptinIGF-1GnRH
Examination Date: 28-May-2010
Kiss-neuroner har en betydning for kønsmodningen i mennesket, mens denne funktion i Drosophila melanogaster sandsynligvis varetages af PTTH-neuroner. Dette projekt omhandler nærings indflydelse på stimulering af disse neuroner, og fokus er på begge organismers insulin/IGF- og TOR-pathways samt leptin-pathwayen i mennesket.
Vi undersøger eksperimentelt betydningen af IIS og dTOR-signalering i PTTH-neuronerne for metamorfosens timing i Drosophila. Vores resultater indikerer, at nedregulering af IIS-aktivitet eller opregulering af dTOR-aktivitet i PTTH-neuronerne udsætter metamorfosen, mens opregulering af IIS-aktivitet eller nedregulering af dTOR aktivitet ikke forskyder metamorfosen signifikant. Vi foreslår, at IIS og dTOR-pathwayen, på trods af at være forbundne, kan spille forskellige roller for timingen af metamorfosen. Vores resultater antyder ligeledes, at PTTH-neuronerne også bliver reguleret af andre faktorer.
Ud fra andres forskning, lader det til, at især leptin og IGF-1 i mennesket er vigtige for koblingen mellem næring og igangsættelse af pubertet via Kiss-neuronerne. Insulin, der umiddelbart ikke stimulerer Kiss-neuronerne, har dog også en betydning for kønsmodning. mTOR spiller en central rolle for mediering af signaler fra leptin, IGF-1 og insulin. Disse hormoner påvirker sandsynligvis forskellige nervecentre, hvilket tyder på, at der kan være en forskellig effekt af mTOR-aktivering, afhængigt af hvor og hvordan mTOR aktiveres. Det vil kræve yderligere forskning at klarlægge koblingen mellem næring og kønsmodning.